- Ես կնշեի հասցեականության բարձրացումը: Իմ կարծիքով սոցիալական նպաստներ և աջակցություն պետք է ստանան բոլոր այն մարդիկ, ովքեր իրականում դրա կարիքն ունեն: Երկրորդը` տարբեր ծրագրերի միջոցով հասարակության շերտավորման հնարավորինս մեղմումը նույնպես կարևոր է: Դրանք այն ծրագրերն են (օրինակ` փոքր և միջին ձեռնարկություններին վարկավորման միջոցով սատարելը և այլն), որոնք թույլ կտան որ մարդիկ հնարավորինս շուտ կարողանան դուրս գալ ծանր ֆինանսական վիճակից: Բյուջեն ավելի կայուն և հաստատուն է, երբ ՓՄՁ-ները կայացած են լինում և, երբ նրանց «կշիռն» ավելանում է բյուջեում: Կարծում եմ, որ դրան կնպաստեն նաև վերջին շրջանում ԱԺ-ի կողմից ընդունված օրենքները և ԿԲ-ի վարած դրամավարկային քաղաքականությունը: Այսինքն, ուղղությունները բազմազան են, ծրագրերը` նույնպես: Բայց, ինչ էլ ասելու լինենք, պետք է ընդունենք այն իրողությունը, որ մեր ներկայիս խնդիրները պայմանավորված են նաև արտաքին միջավայրի ազդեցությամբ, որը խոչընդոտում է` ավելի լավ տեմպերով զարգանալուն: